Vetnamning byudjyetdagi aviatashuvchisi VietJet Air 30 dona Airbus A321 yo‘lovchi samolyoti buyurtma qilganini ma’lum qildi, deb xabar bermoqda Reuters. Kompaniya vakilining oydinlik kiritishicha, buyurtma 9 dona A321ceo samolyotiga, 21 dona A321neo samolyotiga qilingan. Ushbu modellar bir-biridan dvigatellari borasida farq qiladi. “Bizning olib borgan ushbu chora-tadbirimizdan maqsad, qo‘shimcha A321 samolyotlari yordamida ichki va xalqaro parvozlarimizda yo‘lovchilar sonini oshirishdan iborat”, — deb ta’kidlagan u. Ma’lum bo‘lishicha, so‘nggi haftalarda Airbus da ham, Boeing da ham yangi buyurtmalar miqdori tushib ketgan.